નવી દિલ્હીઃ ઝિમ્બાબ્વે પ્રવાસ માટે ભારતીય ટીમના કોચ તરીકે નિમાયેલા સંજય બાંગરે કહ્યું કે નબળી મનાતી ટીમ સામે વન ડે શ્રેણીમાં ભારતના યુવા ક્રિકેટરો માટે આંતરરાષ્ટ્રીય ક્રિકેટમાં પોતાની ક્ષમતા સાબિત કરવાની સારી તક છે. ભારતીય ટીમ ૧૧ જૂનથી શરૂ થઈ રહેલી ત્રણ વન ડે અને ત્રણ ટી-૨૦ મેચ રમવાની છે. પસંદગીકારોએ મહેન્દ્રસિંહ ધોનીના નેતૃત્વમાં ઝિમ્બાબ્વે પ્રવાસ માટે મોટા ભાગના બિનઅનુભવી ખેલાડીઓની ટીમ પસંદ કરી છે.